Diari Oficial de la Generalitat Valenciana


Sumari del DOGV 5554, del 12-07-2007 (2007/7208)

Notificació a Ismael Adua Cardona de la sentència dictada en les actuacions del juí ordinari número 2/2006.
-----------------------------------------------------------------------------------------------------------

### Dades del document

Número de DOGV
:   5554

Data del DOGV
:   12-07-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/7208


Data del document
:   16-05-2007

Organisme emissor
:   Jutjat de Primera Instància Número 3 de Vila-real

Tipus de document
:   Edicte

Descriptors 

:   * sistema judicial

Notificació a Ismael Adua Cardona de la sentència dictada en les actuacions del juí ordinari número 2/2006. [2007/7208]  
Procediment: assumpte civil 2/2006  
Juí: juí ordinari 2/2006  
Part demandant: Finanmadrid, EFC, SA  
Part demandada: Ismael Adua Cardona  
En el juí a què es fa referència s'ha dictat la resolució el text de la qual, literalment, diu així:  
«Sentència número 107  
Jutgessa que la dicta: María José Peiró Aspurz  
Lloc: Vila-real  
Data: 24 d'abril de 2007  
Part demandant: Finanmadrid, EFC, SA  
Procuradora: Dolores María Olucha Varella  
Part demandada: Ismael Adua Cardona  
Antecedents de fet  
1. El procurador de la part actora va presentar demanda de juí ordinari contra Ismael Adua Cardona, en la qual, després d'al·legar els fets i els fonaments de dret que va estimar aplicables, va sol·licitar que es dictara sentència per la qual es condemnara la part demandada a pagar a l'actora la quantitat de 9.865,46 euros, més els interessos legals de les quantitats reclamades, així com al pagament de les costes del procediment.   
2. Una vegada admesa a tràmit la demanda, es va acordar citar a termini la demandada perquè en el termini de 20 dies contestara la demanda. Transcorregut el termini de 20 dies sense haver presentat l'escrit de contestació, el demandat va ser declarat en situació de rebel·lia processal i es van convocar les parts a l'audiència prèvia, que es va fer amb l'assistència de la part actora únicament. En esta audiència es va proposar i es va admetre únicament la prova documental, per la qual cosa, de conformitat amb el que disposa l'article 429.8 de la Llei d'Enjudiciament Civil, les actuacions van quedar concloses per a sentència.  
3. En la tramitació d'este procediment s'han observat les prescripcions legals.  
Fonaments de dret  
1. D'acord amb el que disposa l'article 1.254 del Codi Civil, el contracte existix des que una o diverses persones consistixen a obligar-se respecte d'una altra o altres a donar alguna cosa o prestar algun servici. L'article 1.256 establix que la validesa i el compliment dels contractes no es poden deixar a l'arbitri d'una de les parts contractants, i precisa així mateix el 1.156 del mateix cos legal que les obligacions s'extingixen com a resultat del pagament o compliment i, segons el 1.157, no es considerarà pagat un deute fins no s'haja lliurat completament la cosa o el fet la prestació en què consistia l'obligació.  
De la prova practicada en estes actuacions, a la vista dels documents que s'adjunten a la demanda, ha quedat acreditada l'existència i la veracitat de la relació contractual que hi va haver entre ambdues parts en virtut de la qual l'actora va concertar amb Ismael Adua Cardona, en data 5 de novembre de 2003, un contracte de préstec de finançament a comprador de béns mobles sobre un vehicle turisme marca Hyundai, model Matrix DS CRI, matrícula 1964-GWJ, i el prestatari va deixar de fer efectives les quotes de devolució des de la que correspon al mes de desembre de 2003, per la qual cosa l'actora va resoldre el contracte que va donar un saldo a favor seu, a data de 5 de juny de 2004, de 9.865,46 euros; per tant, la quantitat que deu Ismael Adua Cardona fa una suma de 9.865,46 euros.  
Tenint en compte que el Tribunal Suprem ha interpretat l'article 217 de la Llei d'Enjudiciament Civil en el sentit que és a l'actor a qui li incumbix la prova dels fets que són constitutius de la seua demanda així com dels precisos i necessaris perquè surta l'acció exercitada, i la part demandada haurà d'acreditar els fets impeditius o extintius, per la qual cosa, si el demandat no ha provat el pagament de la quantitat que deu, s'imposa l'acolliment íntegre de la demanda en estimar acreditats els fets bàsics en què esta demanda es fonamenta i sense que el demandat haja provat cap fet extintiu o impeditiu que el deslligue del pagament.  
2. De conformitat amb l'article 1.108 del Codi Civil en relació amb el 1.100, si l'obligació consistix en el pagament d'una quantitat de diners i el deutor incorre en mora, la indemnització dels danys i perjuís, sense haver pactat en contra, consistirà en el pagament dels interessos convinguts i si no hi ha conveni, en l'interés legal, interessos que es consideraran reportats des de la data de la interposició de la demanda. En este caso es va pactar un interés de demora de l'1,44% mensual, i es va acordar que es reportaria dia a dia sense necessitat d'un requeriment previ (condició general 6 del contracte), i es va reportar, per tant, el mateix des del dia de la resolució del contracte, ço és, el 5 de juny de 2004.  
3. De conformitat amb el que es disposa en el paràgraf primer de l'article 394 de la Llei d'Enjudiciament Civil, en estimar-se íntegrament la demanda plantejada s'ha d'imposar les costes a la part demandada.  
Vists els preceptes esmentats i altres aplicables de manera general i pertinent.  
Decisió  
«Que amb l'estimació íntegra de la demanda interposada per Finanmadrid, EFC, SA, contra Ismael Adua Cardona, condemne Ismael Adua Cardona a pagar a Finanmadrid, EFC, SA, la quantitat de nou mil huit-cents seixanta-cinc euros i quaranta-sis cèntims (9.865,46 €), més els interessos pactats de l'1,44% mensual des del 5 de juny de 2004 fins al pagament complet, i tot això amb expressa imposició al demandat de les costes processals.  
Notifiqueu la present resolució a les parts, i feu-los saber que esta no és ferma, i que contra esta resolució s'hi pot interposar un recurs d'apel·lació en el termini de cinc dies davant l'Audiència Provincial de Castelló.  
Esta és la meua sentència, de la qual es portarà un testimoniatge a les actuacions que l'han motivada, i l'original romandrà al llibre de sentències, que pronuncie, mane i firme.  
Publicació. La sentència anterior la va donar, llegir i publicar el jutge que l'autoritza, mentre celebrava audiència pública en el dia de hui. En done fe».  
Atés el desconeixement de l'actual domicili o residència de la part demandada, mitjançant la provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació del present edicte al tauler d'anuncis del jutjat per a portar a efecte la diligència de notificació de sentència al demandat Ismael Adua Cardona.  
Vila-real, 16 de maig de 2007.- El secretari judicial: Pedro Moya Doñate.  
Diligència  
L'estenc jo, el secretari judicial, per a fer constar que este edicte ha quedat fixat en el dia de hui al tauler d'anuncis. En done fe.  
Vila-real, 16 de maig de 2007